**Iratbetekintési jog**

Az iratbetekintési jogról és annak korlátairól az általános közigazgatási rendtartásról szóló 2016. évi CL. törvény [rövidítve: Ákr.] 33. és 34. §-a rendelkezik.

|  |  |  |  |
| --- | --- | --- | --- |
|  | **betekinthet** | **nem tekinthet be** | **mikor tekinthet be** |
| ügyfél | az eljárás során keletkezett iratokba | * a döntés tervezetébe (ide tartoznak a belső szakvélemények, valamint a fellebbezés felterjesztése is) * olyan irat vagy az irat olyan része, amelyből következtetés vonható le valamely védett adatra vagy olyan személyes adatra, amely megismerésének törvényben meghatározott feltételei nem állnak fenn, kivéve, ha az adat - ide nem értve a minősített adatot - megismerésének hiánya megakadályozná az iratbetekintésre jogosultat az e törvényben biztosított jogai gyakorlásában | * az eljárás bármely szakaszában (ez a jog akkor is megilleti az ügyfelet, ha korábban nem vett részt az eljárásban) * az eljárás befejezését követően is |
| tanú | a vallomását tartalmazó iratba | semmi más iratba |  |
| szemletárgy birtokosa | a szemléről készített iratba | semmi más iratba |  |
| harmadik személy | a személyes adatot vagy védett adatot  tartalmazó iratba |  | ha igazolja, hogy az adat megismerése joga érvényesítéséhez, illetve jogszabályon vagy hatósági határozaton alapuló kötelezettsége teljesítéséhez szükséges, valamint ha a védett adat megismerésének törvényi feltételei fennállnak |
| bárki | * az eljárás befejezését követően a személyes adatot és védett adatot nem tartalmazó véglegessé vált határozatba * az elsőfokú határozatot megsemmisítő és az elsőfokú határozatot hozó hatóságot új eljárásra utasító végzésbe | ha személyes adatot és védett  adatot tartalmaz | ha törvény a döntés nyilvánosságát nem korlátozza vagy nem zárja ki |

iratmásolás:

Az iratbetekintés során az arra jogosult másolatot, kivonatot készíthet vagy másolatot kérhet. A másolatot és a kivonatot a hatóság kérelemre hitelesíti.

A Jász-Nagykun-Szolnok Megyei Kormányhivatal **Környezetvédelmi, Természetvédelmi és Hulladékgazdálkodási Főosztályon iratbetekintésre csak a Zöld pont irodában** (5000 Szolnok, Ady E. út 35-37. ügyféltér)**, ügyfélfogadási időben** (hétfő: 7:30-17:00, kedd: -, szerda: 8:00-16:00, csütörtök: 13:00-16:00, péntek: 8:00-12:00) **van lehetőség.**

Minden esetben:

* igazolnia kell az iratbetekintést kérő személynek a jogosultságát, a megbízást az ügyirat kiadási bizonylat mellé csatolni kell,
* ügyirat kiadási bizonylatot kell kiállítani

**Jász-Nagykun-Szolnok Megyei Kormányhivatal**

**Környezetvédelmi, Természetvédelmi és Hulladékgazdálkodási Főosztály**

Szolnok

Ady E. út 35-37.

5000

**Ügyirat kiadási bizonylat**

Betekintésre kiadott ügyirat iktatószáma:

Tárgy:

A betekintés jogcíme:

A betekintésre jogosult személy (szerv) neve; személyi igazolvány száma; ügyvédi/ alkalmazott ügyvédi/ jelölti/ jogtanácsosi igazolvány száma:

Meghatalmazott esetén a meghatalmazás a bizonylat mellékletét képezi.

Az iratbetekintés kezdő és befejező időpontja:

Iratok felsorolása, melyekről másolatot készítet(et)t, vagy kért fénymásolatot:

Nyilatkozat:

Alulírott tudomásul veszem, hogy a megtekintett és kigyűjtött adatokat kizárólag úgy használhatom fel, hogy azzal a Ptk. 2:42. §-ba, a 2:43. § d) pontba, valamint a 2:45. §-ba foglalt jó hírnév védelméről szóló rendelkezéseket ne sértsem.

Dátum:

…………………………………………..

aláírás